text: Søndag kom det fjerde æg i reden i Smedager
  09 maj 2016 kl. 09.57
  Søndag lagde Annika det fjerde æg i reden i Smedager.
  Så har storken Annika lagt sit fjerde æg. Og det er næsten to døgn efter det tredje æg kom ud.
  Ifølge storkene.dk, så kommer æggene normalt med to døgns mellemrum  og der er håb om fem æg. Når rugningen er indledt, går der 30 dage inden den første unge er udruget.
  Du kan følge udviklingen i storkereden i Smedager døgnet rundt her på TV SYDs hjemmeside.
  